CELEX: 32012R0729
Language: et
Date: 2012-08-08 00:00:00
Title: Komisjoni rakendusmäärus (EL) nr 729/2012, 8. august 2012 , millega registreeritakse garanteeritud traditsiooniliste eritunnuste registris nimetus [ „Bratislavský rožok” / „Pressburger Kipfel” / „Pozsonyi kifli” (GTE)]

10.8.2012   
            
            
               ET
            
            
               Euroopa Liidu Teataja
            
            
               L 213/9
            
         KOMISJONI RAKENDUSMÄÄRUS (EL) nr 729/2012,
   8. august 2012,
   millega registreeritakse garanteeritud traditsiooniliste eritunnuste registris nimetus [„Bratislavský rožok”/„Pressburger Kipfel”/„Pozsonyi kifli” (GTE)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 509/2006 põllumajandustoodete ja toidu garanteeritud traditsiooniliste eritunnuste kohta, (1) eriti selle artikli 9 lõike 5 kolmandat lõiku,
   ning arvestades järgmist:
   
               (1)
            
            
               Vastavalt määruse (EÜ) nr 509/2006 artikli 8 lõikele 2 avaldati Euroopa Liidu Teatajas Slovakkialt 4. veebruaril 2008 saadud taotlus registreerida nimetus „Bratislavský rožok”/„Pressburger Kipfel”/„Pozsonyi kifli” (2).
            
         
               (2)
            
            
               Saksamaa, Austria ja Ungari esitasid registreerimisele oma vastuväited vastavalt määruse (EÜ) nr 509/2006 artikli 9 lõikele 1. Vastuväited on kõnealuse määruse artikli 9 lõike 3 esimese lõigu punkti a kohaselt vastuvõetavad.
            
         
               (3)
            
            
               Komisjon kutsus 11. novembri 2010. aasta kirjaga asjaomaseid liikmesriike alustama konsultatsioone.
            
         
               (4)
            
            
               Kuue kuu jooksul jõudsid asjaomased liikmesriigid kokkuleppele, millest teavitasid komisjoni 16. mail 2011 ja mis hõlmas algses spetsifikaadis tehtavaid muudatusi, nimelt jätta välja registreerimistaotluses olev nõue registreerida koos nimetusega reserveerimine vastavalt määruse (EÜ) nr 509/2006 artikli 13 lõikele 2.
            
         
               (5)
            
            
               Kõnealune väljajätmine on seotud toote nimetuse kasutusega ja komisjoni määruse (EÜ) nr 1216/2007 (3) artikli 11 lõike 3 punkti c kohaselt ei saa seda käsitada väikese muudatusena.
            
         
               (6)
            
            
               Määruse (EÜ) nr 509/2006 artikli 9 lõike 5 teise lõigu kohaselt peab komisjon teostama uuesti kõnealuse määruse artikli 8 lõikega 1 ette nähtud hindamise.
            
         
               (7)
            
            
               Taotlus registreerida nimetus „Bratislavský rožok”/„Pressburger Kipfel”/„Pozsonyi kifli”, mida on kokkuleppejärgselt muudetud, avaldati uuesti Euroopa Liidu Teatajas
                   (4).
            
         
               (8)
            
            
               Kuna komisjon ei ole saanud ühtegi määruse (EÜ) nr 509/2006 artikli 9 kohast vastuväidet, tuleks kõnealune nimetus registreerida,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. august 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 93, 31.3.2006, lk 1.
   
      (2)  ELT C 320, 24.12.2009, lk 41.
   
      (3)  ELT L 275, 19.10.2007, lk 3.
   
      (4)  ELT C 286, 30.9.2011, lk 24.
   
      LISA
      Määruse (EÜ) nr 509/2006 I lisas osutatud toit:
      
         klass 2.3.   Kondiitri- ja leivatooted, valikpagaritooted, koogid, küpsised ja muud pagaritooted
      
      SLOVAKKIA
      Bratislavský rožok/Pressburger Kipfel/Pozsonyi kifli (GTE)